Helyi Választási Bizottság beszámolója

Tisztelt Meghívottak!

Törvényi kötelezettségemnek eleget téve, tájékoztatom Önöket a piliscsévi választásról, illetve annak eredményéről.

A polgármester és a települési képviselők választásán a névjegyzékben 2017 fő választópolgár szerepelt

Polgármester választáson szavazóként 712 fő jelent meg, közülük 663 fő érvényesen szavazott, 49 fő szavazata volt érvénytelen. 663 szavazattal településünkön Kosztkáné Rokolya Bernadett lett a polgármester.

Az önkormányzati képviselők választásán a névjegyzékben szereplő választópolgárok száma 2017, szavazóként 712 fő jelent meg. Közülük érvényesen 696 fő szavazott, érvénytelen szavazólapok száma 16 db. A választás eredményes volt, sorrendben a kapott szavazatok, a beszámoló mellékletében.

Az önkormányzati és polgármester választás napján kifogást senki nem nyújtott be, rendkívüli esemény nem történt.

A választás lebonyolítását végző SZSZB-ba a FIDESZ két-két tagot, a Jobbik 1-1 tagot delegált.

A szlovák nemzetiségi névjegyzékben szereplő választópolgárok száma 180 fő.

Szavazóként megjelent 131 fő.

Érvényes szavazólapok száma 128, és csupán 3 db érvénytelen szavazólap volt.

Szavazatok sorrendjében:

Vogyeraczki Mária 90

Nagy Mária 89

Kosztka Gáspárné 84

Dr.Pintér-Jurkovics Mária 83

Kertészfi Andrea 72

Bartolen Istvánné 45

Két fő: Dr.Pintér-Jurkovics Mária és Kertészfi Andrea visszalépett, ezért az alábbi 4 fő alkotja a Szlovák Nemzetiségi Önkormányzatot:

Vogyeraczki Mária

Nagy Mária

Kosztka Gáspárné

Bartolen Istvánné

Piliscsév, 2014. október 20.

Silling Kálmánné sk.

HVB elnöke